හේවගේ මහතා මෙසේ පවසයි.පුවත්පතේ ප්‍රධාන ශීර්ෂ පාඨය ලෙස පළ වූ මේ පුවත පාඨකයා වෙත සාවද්‍ය අදහසක් ඇති කරවන අතර පුවතේ අන්තර්ගතය හා ශීර්ෂ පාඨය එකිනෙක පරස්පර අදහසක් ප්‍රකාශ කිරීම එයට මූලික හේතුවයි.පොරොත්තු ලේඛනය දිනෙන් දින වැඩි වෙයි යන්න සහ එක් දිනකට එක් දරුවෙක් ජාතික රෝහලට යැවීම මෙන්ම රෝහලට වසර 117 ක් යන්න ද සැබෑ නමුත් රිජ්වේ ආර්යා ළමා රෝහලට එම්.ආර්.අයි. යන්ත්‍රයක් චීන මහජන සමූහාණ්ඩුවේ පරිත්‍යාගයක් ලෙස ලබාදීමට මේ වන විටත් රජය කටයුතු කර ඇති බව නොරහසකි.එය ජනාධිපති ආර්යා ශිරන්ති වික්‍රමසිංහ රාජපක්ෂ මහත්මියගේ සහ සෞඛ්‍ය ඇමැති මෛත්‍රීපාල සිරිසේන මහතාගේ දැඩි අවධානයෙන් රිජ්වේ ආර්යා ළමා රෝහලට රුපියල් මිලියන 250ක් වටිනා එම්.ආර්.අයි. යන්ත්‍රයක් ලබා දීමට කටයුතු ආරම්භ කර ඇත.